27.6.2023
SK
Úradný vestník Európskej únie
C 225/5
1.
Výbor v skratke 1.
Dozorný výbor Európskeho úradu pre boj proti podvodom (OLAF) (ďalej len „výbor“) je nezávislým orgánom zriadeným nariadením Európskeho parlamentu a Rady (EÚ, Euratom) č. 883/2013 (1) (ďalej len „nariadenie o úrade OLAF“) s cieľom posilniť a zaručiť nezávislosť úradu OLAF pravidelným monitorovaním vykonávania vyšetrovacej funkcie úradu OLAF. 2.
Výbor sa skladá z piatich nezávislých externých odborníkov (ďalej len „členovia“), vymenúvaných na základe vzájomnej dohody Európskeho parlamentu, Rady a Komisie na päť rokov (2).
Členovia vykonávajú svoju úlohu úplne nezávisle a nesmú vyhľadávať ani prijímať pokyny od žiadnej vlády ani inštitúcie, orgánu, úradu či agentúry EÚ.
Výbor pri jeho práci podporuje sekretariát, ktorý pracuje na trvalom základe pod priamym vedením výboru, nezávisle od Komisie, úradu OLAF či akéhokoľvek iného orgánu.
Sekretariát zohráva kľúčovú úlohu pri uľahčovaní a prispievaní k úlohám výboru v oblasti monitorovania. 3.
Vzhľadom na povahu vyšetrovaní úradu OLAF nie je prípustné žiadať súdy EÚ o opravný prostriedok proti rozhodnutiu generálneho riaditeľa úradu OLAF o začatí alebo skončení vyšetrovania.
Výbor je tak de facto jediným subjektom, ktorý môže vykonávať dohľad nad úradom OLAF a kontrolovať spôsob vedenia vyšetrovaní.
Výbor má teda výsadné postavenie, pretože na základe svojej úlohy v oblasti monitorovania poskytuje inštitúciám EÚ prehľad o fungovaní úradu OLAF a poskytuje záruku, že úrad OLAF koná v medziach zákonnosti a v súlade s platnými procesnými zárukami. 4.
V zmysle nariadenia o úrade OLAF je výbor poverený trojakou úlohou: pravidelné monitorovanie vyšetrovacej funkcie úradu OLAF, pomoc generálnemu riaditeľovi úradu OLAF pri plnení jeho povinností a podávanie správ inštitúciám EÚ. 5.
Konkrétnejšie sa výbor prostredníctvom pravidelného monitorovania vyšetrovaní úradu OLAF snaží zabezpečiť, aby: i) nedochádzalo k žiadnemu vonkajšiemu zasahovaniu do vyšetrovacej funkcie úradu OLAF; ii) všetky príslušné rozhodnutia generálneho riaditeľa sa prijímali v zmysle zásad zákonnosti a nestrannosti a boli v súlade s Chartou základných práv Európskej únie, ako aj procesnými zárukami (3). 6.
Pri plnení svojich úloh výbor i) poskytuje generálnemu riaditeľovi úradu OLAF stanoviská a v prípade potreby odporúčania týkajúce sa vyšetrovacích činností úradu OLAF, trvania vyšetrovaní a zdrojov, ktoré úrad OLAF potrebuje na vykonávanie týchto vyšetrovaní, a takisto ii) formuluje pripomienky k návrhu usmernení úradu OLAF k vyšetrovacím postupom.
Pri vydávaní svojich stanovísk a odporúčaní výbor nikdy nezasahuje do výkonu prebiehajúcich vyšetrovaní. 2.
Rok plný zmien 2.1.
Nové zloženie dozorného výboru 7.
V článku 15 ods.
2 nariadenia o úrade OLAF sa ustanovuje, že dozorný výbor Európskeho úradu pre boj proti podvodom sa skladá z piatich nezávislých členov, ktorí sú vymenovaní na základe vzájomnej dohody Európskeho parlamentu, Rady a Komisie.
Podľa článku 15 ods.
3 nariadenia o úrade OLAF je funkčné obdobie členov dozorného výboru päť rokov a nie je obnoviteľné.
Na udržanie odbornej spôsobilosti dozorného výboru sa striedavo nahrádzajú traja a dvaja členovia. 8.
Mandát dvoch členov dozorného výboru, pani Grażyny Stronikowskej a pána Rafaela Muñoza Lópeza-Carmona, sa skončil 12. júla 2021 a mandát zvyšných troch členov, pána Jana Muldera, pani Marie Heleny Pereiry Loureiro Correia Fazendy a pani Dobrinky Mihaylovej, sa skončil 22. januára 2022 (4).
(1)
(2) (3) (4)
Článok 15 ods.
2 nariadenia Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v.
EÚ L 248, 18.9.2013, s. 1), zmeneného nariadením (EÚ, Euratom) 2016/2030 a nariadením (EÚ, Euratom) 2020/2223.
K dispozícií aj na adrese https://eur-lex.europa.eu/legal-content/SK/ TXT/?uri=CELEX:02013R0883-20210117.
V záujme zachovania skúseností nadobudnutých vo výbore sa členovia striedavo nahrádzajú v súlade s nariadením (EÚ, Euratom) č. 883/2013.
Na adrese https://www.europarl.europa.eu/charter/pdf/text_en.pdf.
Podľa článku 1 rozhodnutia Európskeho parlamentu, Rady a Komisie (EÚ, Euratom) 2016/1201 z 13. júla 2016, ktorým sa vymenúvajú členovia dozorného výboru úradu Európskeho úradu pre boj proti podvodom (OLAF) (Ú. v. EÚ .
L 198, 23.7.2016, s. 40).